Masjid MADANI

Masjid MADANI ialah masjid di Malaysia, terletak di Kuala Lumpur.  Selepas siap, Masjid MADANI mampu menampung sehingga kira-kira 2,900 jemaah pada satu-satu masa termasuk 592 jemaah di ruang utama solat yang terletak tingkat satu.  pada 27 Mac 2025, Perdana Menteri Malaysia, Dato' Seri Anwar Ibrahim merasmikan Majlis Pecah Tanah Masjid MADANI di atas tanah wakaf milik syarikat tekstil, Jakel Trading Sdn Bhd (Jakel), Perasmian itu menepati kenyataan Perdana Menteri sebelum ini bahawa keperluan membina rumah ibadat umat Islam itu bagi menampung kapasiti masjid dan surau sedia ada yang semakin sesak di kawasan berkenaan. Berkonsepkan intipati Malaysia, Masjid MADANI yang setinggi empat tingkat akan dilengkapi ruang solat, dewan acara, pejabat dan kemudahan asas lain. Ketika ini, kesesakan jemaah berlaku di Masjid india dan Surau Ibu Pejabat Polis Daerah (IPD) Dang Wangi pada setiap Jumaat dan musim perayaan.

Sementara itu, Pengarah Urusan Kumpulan Jakel, Datuk Seri Mohamed Faroz Mohamed Jakel berkata, pembinaan masjid berkenaan dibuat atas hasrat Allahyarham Mohamed Jakel Ahmad dan mengambil kira keperluan masyarakat setempat yang menghadapi masalah kesesakan teruk di masjid berhampiran terutama sekali ketika hari Jumaat dan musim perayaan.

“Kewujudan masjid ini bukan sahaja akan memberi manfaat kepada umat Islam di kawasan sekitar tetapi juga menyumbang kepada kesejahteraan keseluruhan masyarakat dengan menyediakan kemudahan tempat ibadah yang selesa dan teratur,” katanya yang berucap majlis itu.

Lokasi
Masjid MADANI terletak di kawasan strategik Pusat Bandaraya Kuala Lumpur bersebelahan tapak Kuil Dewi Sri Pathrakaliamman. 

 Lihat juga 
 Jabatan dan Agensi kerajaan Malaysia
 Makam Pahlawan
 Jabatan Kemajuan Islam Malaysia

 Rujukan